উচ্চতম ন্যায়ালয়ৰ নিৰীক্ষণত চলি থকা ৰাষ্ট্ৰীয় নাগৰিকপঞ্জী উন্নীতকৰণ প্ৰসংগত সংবাদ মাধ্যমৰ আগত মুখ খোলা বাবে অলপতে ন্যায়ালয়ৰ ভৰ্ৎসনাৰ সন্মুখীন হৈছিল এন আৰ চিৰ ৰাজ্যিক সমন্নয়ক প্ৰতীক হাজেলা।
কিন্তু এইবাৰ সংবাদ মাধ্যমৰ আগত এন আৰ চিক লৈ অকৰ্তৃত্বশীল মন্তব্য কৰিছে প্ৰক্ৰিয়াটোৰ সৈতে কোনো সম্পৰ্ক নথকা ৰাজ্যিক বিজেপিৰ সভাপতি ৰঞ্জিত দাসে।
দাসে সংবাদ মাধ্যমৰ আগত মন্তব্য কৰিছে যে ৩১ ডিচেম্বৰৰ ভিতৰত সম্পূৰ্ণ নহয় এই এন আৰ চিৰ কাম। লগতে তাৰ বাবে তেওঁ জগৰীয়া কৰিলে ৰাজ্যৰ বিদেশী ন্যায়াধিকৰণ সমূহক।
কেৱল ইমানেই নহয় বিদেশীৰ নাম এন আৰ চিৰ চূড়ান্ত খচৰাত অন্তৰ্ভুক্ত হোৱাক লৈও ৰঞ্জিত দাসে প্ৰতিক্ৰিয়া ব্যক্ত কৰে। লগতে এন আৰ চিৰ কামত ভাৰতীয় লোককহে নিয়োজিত কৰাৰ দাবী কৰে ৰাজ্যিক বিজেপিৰ সভাপতিজনে।
অৰ্থাৎ দাসে পাকে প্ৰকাৰে এন আৰ চি উন্নীতকৰণ প্ৰক্ৰিয়াটোৰ ভিতৰুৱা খা-খবৰ প্ৰতিপল পাই থাকে বুলি বুজালে। লগতে এই প্ৰক্ৰিয়াটোত নিয়োজিত হোৱা কৰ্মচাৰীৰ সন্দৰ্ভতো তেওঁৰ সন্দেহে বিশেষ তাৎপৰ্য্য বহন কৰিছে।
ইয়াৰ উপৰিও ২৮ আগষ্টৰ উচ্চতম ন্যায়ালয়ৰ শুনানিৰ পাছতহে বহু কথা স্পষ্ট হ'ব বুলিও তাৎপৰ্যপূৰ্ণ মন্তব্য কৰে ৰাজ্যিক বিজেপিৰ সভাপতিজনে।
উল্লেখ্য যে এন আৰ চিক লৈ মন্তব্য কৰি প্ৰতীক হাজেলাৰ পূৰ্বে মুখ্যমন্ত্ৰী সৰ্বানন্দ সোণোৱালেও উচ্চতম ন্যায়ালয়ৰ ভৰ্ৎসনাৰ সন্মুখীন হৈছিল। কিন্তু এন আৰ চি সন্দৰ্ভত মন্তব্য প্ৰকাশৰ পৰা বিৰত থাকিবলৈ বাৰে বাৰে সকীয়াই থকাৰ পাছতো বিজেপিৰ ৰাজ্যিক সভাপতিজনৰ এই মন্তব্যই দলটোৰ সভাপতিৰ দৰে গুৰু দায়িত্বত থকা ব্যক্তিজনৰ দায়িত্বহীনতাকে প্ৰকাশ কৰিলে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
